ભારતીય ક્રિકેટ ટીમના પૂર્વ બોલર ઝહીર ખાન અને ટીમ ઇન્ડિયામાં સ્વિંગના બાદશાહ કહેવાતા ભુવનેશ્વર કુમાર એક જ દિવસે ગુરૂવારના રોજ લગ્ન કરનાર છે. ગુરૂવારે સવારે ઝહીર ખાને બોલિવૂડ અભિનેત્રી સાગરિકા ઘાટગે સાથે કોર્ટ મેરેજ કર્યા હતા, તો ભુવનેશ્વર ગુરૂવારની સાંજે લગ્નગ્રંથિથી જોડાનાર છે. ઝહીર અને સાગરિકાએ 27 નવેમ્બરના રોજ મુંબઇમાં પોતાના મિત્રો માટે એક શાનદાર રિસેપ્શનનું આયોજન કર્યું છે. ઝહીર અને સાગરિકાએ સોશ્યલ મીડિયા થકી પોતાની સગાઇની ખબર ફેન્સને આપી હતી, જે પછી મેમાં એક ગ્રાન્ડ સમારંભનું પણ આયોજન કરવામાં આવ્યું હતું. આ સમારંભમાં ક્રિકેટ ઉપરાંત બોલિવૂડ સેલેબ્સ પણ હાજર રહ્યા હતા.